ความสัมพันธ์เมียนมา–สหรัฐ

เมียนมาและสหรัฐอเมริกามีความสัมพันธ์ทางการทูตมาตั้งแต่คริสต์ศตวรรษที่ 19 ก่อนที่เมียนมาจะตกเป็นอาณานิคมของอังกฤษอย่างสมบูรณ์ ทั้งสองประเทศสถาปนาความสัมพันธ์ทางการทูตอย่างเป็นทางการเมื่อวันที่ 4 มกราคม ค.ศ. 1948 ภายหลังจากเมียนมาได้รับเอกราชจากสหราชอาณาจักร

ในช่วงต้นทศวรรษที่ 1950 สหรัฐให้การสนับสนุนกองกำลังก๊กมินตั๋งที่พ่ายแพ้ในสงครามกลางเมืองและลี้ภัยเข้าไปตั้งฐานในภาคเหนือของเมียนมา ซึ่งส่งผลกระทบต่อความสัมพันธ์ระหว่างพม่าและสหรัฐอเมริกาในระยะหนึ่ง การสนับสนุนดังกล่าวส่งผลให้ความสัมพันธ์ระหว่างเมียนมาและสหรัฐอเมริกามีความตึงเครียดเพิ่มขึ้น เนื่องจากรัฐบาลเมียนมามองว่าเป็นการละเมิดอธิปไตย

ความสัมพันธ์ทางการเมืองระหว่างสหรัฐอเมริกาและเมียนมาเริ่มเผชิญความตึงเครียดอย่างรุนแรงภายหลังการรัฐประหารในปี ค.ศ. 1988 และการปราบปรามกลุ่มผู้เรียกร้องประชาธิปไตยโดยรัฐบาลทหาร การปราบปรามครั้งต่อมา รวมถึงการปราบปรามผู้ประท้วงในปี ค.ศ. 2007 และในปี ค.ศ. 2021 ทำให้ความสัมพันธ์ยิ่งตึงเครียดขึ้นไปอีก ในช่วงคริสต์ทศวรรษ 2010 ภายหลังปรากฏสัญญาณการเปลี่ยนผ่านสู่ระบอบประชาธิปไตยและการเปิดเสรีทางเศรษฐกิจในเมียนมา รัฐบาลสหรัฐได้ทยอยผ่อนคลายและยกเลิกมาตรการคว่ำบาตรบางส่วน โดยฮิลลารี คลินตัน ซึ่งดำรงตำแหน่งรัฐมนตรีว่าการกระทรวงการต่างประเทศในขณะนั้น ได้แสดงท่าทีสนับสนุนการปฏิรูปและเรียกร้องให้มีการฟื้นฟูความสัมพันธ์ทางการทูตระหว่างสหรัฐกับเมียนมาอย่างค่อยเป็นค่อยไป อย่างไรก็ตาม ในปี พ.ศ. 2560 (ค.ศ. 2017) ภายหลังเหตุการณ์ความรุนแรงต่อชาวโรฮีนจาในรัฐยะไข่ และการรัฐประหารในเมียนมาปี ค.ศ. 2021 โดยมุ่งเป้าไปที่บุคคลที่เกี่ยวข้องกับอาชญากรรมร้ายแรง เพื่อหลีกเลี่ยงมาตรการคว่ำบาตรที่ไม่มีประสิทธิภาพ หรือมาตรการที่อาจลดทอนอิทธิพลของสหรัฐฯ ในเมียนมา

จากการสำรวจความคิดเห็นสาธารณะของ Gallup ที่จัดทำขึ้นในปี ค.ศ. 2012 พบว่า ร้อยละ 30 ของชาวเมียนมาเห็นชอบต่อบทบาทความเป็นผู้นำของสหรัฐฯ ขณะที่ร้อยละ 67 ระบุว่าไม่แน่ใจ และร้อยละ 3 แสดงความไม่เห็นด้วยSnapshot: U.S. Leadership Unknown in Myanmar Gallup

 ประวัติ 
 ความสัมพันธ์ในคริสต์ศตวรรษที่ 19 
การติดต่ออย่างเป็นทางการครั้งแรกระหว่างราชวงศ์โก้นบองกับสหรัฐอเมริกาเกิดขึ้นในช่วงปี ค.ศ. 1856–1857 เมื่อพระเจ้ามินดงมีพระราชสาส์นถึงประธานาธิบดีแฟรงกลิน เพียร์ซและเจมส์ บิวแคนัน เพื่อสถาปนาและส่งเสริมความสัมพันธ์ทางการทูตระหว่างสองประเทศ พระเจ้ามินดงมุ่งหวังให้มีการจัดทำสนธิสัญญาแบบทวิภาคีกับสหรัฐ เพื่อเสริมสร้างความสัมพันธ์ทางการค้าและการทูต ตลอดจนเพิ่มหลักประกันด้านอธิปไตยของเมียนมา อันอาจช่วยถ่วงดุลอิทธิพลของจักรวรรดิอังกฤษในภูมิภาคได้บางส่วน

ต่อมาในวันที่ 20 มีนาคม ค.ศ. 1879 อดีตประธานาธิบดียูลิสซีส เอส. แกรนต์ ได้เดินทางเยือนนครย่างกุ้งในช่วงเวลาสั้น ๆ ระหว่างการเดินทางรอบโลกภายหลังพ้นจากตำแหน่งประธานาธิบดี ในขณะที่เขาเดินทางมาเยือน พม่าตอนล่างรวมถึงนครย่างกุ้ง อยู่ภายใต้การยึดครองของอังกฤษ อันเป็นผลจากสงครามอังกฤษ–พม่าครั้งที่สอง ซึ่งนำไปสู่การผนวกดินแดนดังกล่าวเข้าเป็นส่วนหนึ่งของจักรวรรดิอังกฤษ แกรนต์แสดงความประทับใจต่อนครย่างกุ้ง และคาดการณ์ว่าเมืองแห่งนี้จะเติบโตเป็นหนึ่งในเมืองที่ใหญ่และมีความสำคัญที่สุดในทวีปเอเชีย

 อ้างอิง 

หมวดหมู่:ความสัมพันธ์ทวิภาคีของประเทศพม่า
หมวดหมู่:ความสัมพันธ์ทวิภาคีของสหรัฐ